OzLabs/hebrew-wiki-articles huggingface dataset:
ארמיית מרכז קנטקי

ארמיית מרכז קנטקי (באנגלית: Army of Central Kentucky) הייתה ארמייה שהשתייכה למחלקה 2 של צבא הקונפדרציה, ונטלה חלק במלחמת האזרחים האמריקנית.

==היסטוריה==
הארמייה הוקמה ב-18 בספטמבר 1861 בידי המחלקה ה-2 של צבא הקונפדרציה (המחלקה שהייתה אחראית על הזירה המערבית במלחמת האזרחים האמריקנית). הארמייה נועדה לרכז את כל הכוחות הסדירים של צבא הקונפדרציה באזור מערב קנטקי וכן את כוחות המיליציה הנאמנים לקונפדרציה. הארמייה כללה בתחילה שתי דיוויזיות וכח מילואים. ב-28 באוקטובר הועבר הפיקוד לאלברט סידני ג'ונסטון אשר פיקד עליה במהלך קרב בלמונט. ב-4 בדצמבר הועבר הפיקוד באופן זמני לוויליאם ג'וזף הארדי אשר פיקד עליה עד 18 בדצמבר ואז חזר הפיקוד לג'ונסטון. הארמייה השתתפה בקרב פורט הנרי וקרב פורט דונלסון, לפני שב-29 במרץ 1862 אוחדה עם יחידות נוספות של צבא הקונפדרציה ליצירת ארמיית מיסיסיפי במטרה לאחד את כוחות צבא הקונפדרציה לקראת קרב שילה.

==מפקדים==
* סיימון בוליבר באקנר (18 בספטמבר 1861 – 28 באוקטובר 1861)
* אלברט סידני ג'ונסטון (28 באוקטובר 1861 – 4 בדצמבר 1861)
* ויליאם ג'וזף הארדי (4 בדצמבר 1861 – 18 בדצמבר 1861)
* אלברט סידני ג'ונסטון (18 בדצמבר 1861 – 29 במרץ 1862)

==קישורים חיצוניים==
* [http://blueandgraytrail.com/event/Central_Army_of_Kentucky ארמיית מרכז קנטקי] באתר המוקדש למלחמת האזרחים האמריקנית
מרכז קנטקי
גוביקונודון

גוביקונודון (שם מדעי: Gobiconodon) הוא סוג של יונק פרהיסטורי, שחי בתור היורה והקרטיקון לפני 166 עד 94 מיליון שנה מזמננו. סוג זה כלל מינים רבים שחיו בעיקר ברחבי אסיה, אך כמה מינים התגלו גם בבריטניה וספרד, במרוקו, והמין Gobiconodon ostromi התגלה בארצות הברית (שבעבר הייתה מאוחדת עם אסיה). הוא השתייך לסדרת האאוטריקונודונטים, לצד הרפנומאמוס. עם זאת כמה חוקרים משייכים אותו לסדרה הנכחדת Gobiconodonta.

מאובניו של הגוביקונודון התגלו לראשונה במדבר גובי שבמונגוליה, שבו נמצאו לסתות תחתונות שבורות שלו. הוא תואר למדע ב-1978.

הגוביקונודון היה מהגדולים שבכל יונקי המזוזואיקון, אך לא עלה על משקל של 4.5-5 קילוגרם ובאורך 45 עד 50 סנטימטרים. יונק זה היה בעל מבנה שרירי עם ראש גדול ונראה שדמה באורח חייו לגירית. עם זאת היו לו לסתות קשוחות בעלות ניבים בולטים ומלתעות חזקות כמו של צבועים. מבנה זה מתאים בעיקר למינים אוכלי נבלות וייתכן מאוד שהיה אוכל נבלות כמו קרובו הרפנומאמוס, אך אולי גם צייד של חיות קטנות, לרבות צעירי דינוזאורים. המינים הרבים ותפוצתם הרחבה רומזים על כך שהיה יונק מצליח מאוד בתקופתו.

== גלריה ==
<gallery mode="packed" heights="180">
קובץ:GobiconodonDB15.jpg|איור של גוביקונודון
</gallery>

==קישורים חיצוניים==

קטגוריה:אאוטריקונודונטים
קטגוריה:יונקים שחיו ביורה באסיה
קטגוריה:יונקים שחיו בקרטיקון באסיה
קטגוריה:מאובני טקסונים שתוארו ב-1978
קטגוריה:מונגוליה: מאובנים
ארמיית קנואה

ארמיית קנואה (באנגלית: Army of the Kanawha) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

==היסטוריה==
הארמייה הוקמה ב-6 ביוני 1861 במטרה לאחד את כל יחידות הקונפדרציה בעמק הנהר קנואה. המפקד הראשון של הארמייה היה הנרי וייז. ב-11 באוגוסט הועבר הפיקוד לג'ון פלויד - יליד עמק הקנואה בעצמו. עם זאת, וייז המשיך לפקד על יחידות בארמייה, והאיבה האישית בינו לבין פלויד גרמה לתבוסה כואבת של הקונפדרציה בקרב קרנפיקס פרי ב-10 בספטמבר. פלויד האשים את וייז בתבוסה, בציינו שווייז סירב לבוא לעזרתו. חבר בית הנבחרים של וירג'יניה מסון מתיוס, שבנו אלכסנדר פ. מתיוס היה שלישו האישי של וייז, בילה כמה ימים במחנותיהם של וייז ושל פלוייד כדי למצוא פתרון לעימות המסלים שבין שני הקצינים. לאחר מכן הוא כתב לנשיא הקונפדרציה ג'פרסון דייוויס בו הוא האיץ בו שהשניים יודחו מתפקידם, בציינו "אני מאוד מרוצה מכך שכל אחד מהם יגיע לסיפוק מלראות את השני מחוסל". בפועל, שר המלחמה של הקונפדרציה יהודה פיליפ בנימין העביר רק את וייז מהזירה, ופלויד המשיך לפקד על הארמייה עד 26 בדצמבר עת היא אוחדה עם ארמיית מרכז קנטקי שבעצמה אוחדה בהמשך עם ארמיית מיסיסיפי.

==מפקדים==
* סיימון בוליבר באקנר (6 ביוני 1861 – 11 באוגוסט 1861)
* ג'ון פלויד (11 באוגוסט 1861 – 26 בדצמבר 1861)

==קישורים חיצוניים==
* [https://civilwarhome.com/armyofkanawha.html ארמיית קנואה] באתר המוקדש למלחמת האזרחים האמריקנית

==הערות שוליים==

קנואה
חיים ברגר

מודעה לטיול בהדרכתו, 26 אפריל 1929
חיים ברגר (1900–1983) היה חוקר ארץ ישראל, היסטוריון, צלם ומדריך טיולים.

==קורות חיים==
ברגר נולד בעיירה סטארי סמביר שבמערב אוקראינה, בצעירותו הצטרף לתנועת "השומר הצעיר", ובשנת 1921 עלה לארץ ישראל. תחילה עבד בבניין ואחר כך בייבוש ביצות כבארה עד שחלה במלריה. לאחר החלמתו עבד בבית-הספר החקלאי מקוה ישראל וניהל פעולות תרבות שונות וטיולים באזור לפועלים ולתלמידים.

בשנת 1928 החל ללמוד באוניברסיטה העברית היסטוריה ולימודי ארץ ישראל. בשנת 1929 החל לפרסם בעיתון "דבר" מאמרים על ידיעות הארץ ורשימות מסע על מפגשיו עם תושבים ומטיילים. בשנת 1934 התחתן עם דבורה לבית בן אריה והתיישב בתל אביב, היה פעיל בהדרכת טיולים ושימש כמדריך היחיד של אגודת המשוטטים בתל אביב.

ברגר עסק בצילום במשך שנים רבות והנציח במצלמתו מקומות ונופים בארץ-ישראל וסביבותיה. חלק מאוסף הצילומים של ברגר, שומר ונסרק על ידי פרויקט ביתמונה.

==ספרים==
* אדם ואדמה בחורן ובחרמון, הוצאת אל"ף, תל אביב, 1980,
==מאמרים==
* 
* 
* 
* 
* 
* 
* 
* 
==מצילומיו==
<gallery>
קובץ:בית לחי (בית לאהיה עי עזה) 23-3-1928 - iחיים ברגרi btm11380.jpeg|סיור בבית ליקיא שברצועת עזה ב-1928
קובץ:חברון 1930 - iחיים ברגרi btm11394.jpeg|תמונה מסיור לחברון ב-1930
קובץ:נמל עזה 1928 - iחיים ברגרi btm11378.jpeg|ביקור בנמל עזה ב-1928
קובץ:מזבח מנוח תרפח 1928 - iחיים ברגרi btm11350.jpeg|"מזבח מנוח" ליד קיבוץ צרעה ב-1928
קובץ:עשר הטחנות (עי אל-בחריה 1925 - iחיים ברגרi btm11384.jpeg|עשר טחנות ב-1925
קובץ:המסגד ביבנה (גאמעת אל כניסה) 20-3-1928 - iחיים ברגרi btm11385.jpeg|ביקור ביבנא ב-1928
</gallery>
<gallery>
קובץ:הכפר רנתיס א אייר תרצב 1932 - iחיים ברגרi btm11355.jpeg|סיור בכפר רנתיס ב-1932
קובץ:כפר השילוח 1932 - iחיים ברגרi btm11371.jpeg|סיור בכפר סילואן ב-1932
קובץ:חזית הכנסיה היוונית בעבוד אייר תרצב מאי 1932 - iחיים ברגרi btm11344.jpeg|ביקור בכנסייה בכפר עאבוד ב-1932
קובץ:קבר נבי רובין ו אדר א תרצב 1932 - iחיים ברגרi btm11359.jpeg|ביקור בנבי רובין ב-1932
קובץ:חפירות תל עגול (עי עזה) יב תמוז תרצב 16-07-1932 - iחיים ברגרi btm11386.jpeg|ביקור בחפירות תל אל-עג'ול ליד עזה ב-1932
קובץ:אגודת משוטטי אי נבי שית בכפר שית כה אדר תרצא 1931 - iחיים ברגרi btm11363.jpeg|ביקור בנבי בשית ב-1931
</gallery>
<gallery>
קובץ:ראשיתה של נתניה א תשרי תרצב 1932 - iחיים ברגרi btm11353.jpeg|נתניה ב-1932
קובץ:אוסף פסלים באשקלון 1928 - iחיים ברגרi btm11364.jpeg|ביקור בעתיקות אשקלון ב-1928
</gallery>

==קישורים חיצוניים==
* [http://www.bitmuna.com/חיים-ברגר/ אוסף צילומי חיים ברגר], באתר ביתמונה

==הערות שוליים==
.

קטגוריה:חוקרי ארץ ישראל
קטגוריה:היסטוריונים ישראלים
קטגוריה:בוגרי האוניברסיטה העברית בירושלים
קטגוריה:סגל דבר
קטגוריה:ישראלים שנולדו ב-1900
קטגוריה:ישראלים שנפטרו ב-1983
מיון ספגטי

מיון ספגטי הוא אלגוריתם מיון שרץ בזמן ליניארי, שהוצג על ידי אלכסנדר דודני בטורו בכתב העת "סיינטיפיק אמריקן". האלגוריתם דורש עיבוד מקבילי.

== אלגוריתם ==
לשם הפשטות, נניח שאנחנו ממיינים רשימה של מספרים טבעיים. שיטת המיון מומחשת באמצעות מוטות ספגטי לא מבושלים:
# עבור כל מספר x ברשימה, השג מוט באורך x.
# ברגע שיש לך את כל מוטות הספגטי שלך, קח אותם באופן רופף באגרופך והורד אותם לשולחן, כך שכולם יעמדו זקופים על משטח השולחן. עכשיו, עבור כל מוט, הנמך את היד השנייה שלך מלמעלה עד שהיא נפגשת עם מוט - זה ללא ספק הארוך ביותר. הסר מוט זה והכנס אותו לחזית רשימת הפלט חזור על הפעולה עד להסרת כל המוטות.

== ניתוח זמן ריצה ==
הכנת n מוטות הספגטי דורשת זמן ליניארי במספר מוטות הספגטי, ובאורך המוטות. הורדת המוטות על השולחן אורכת זמן התלוי באורך מוט הספגטי הארוך ביותר. (זה אפשרי מכיוון שהיד, מוטות הספגטי והשולחן עובדים כמכשיר מחשוב מקבילי לחלוטין). 

יש לאחר מכן n מוטות להסרה כשהמוט הארוך ביותר באורך k כך, בהנחה שכל פעולת מגע והסרה אורכת זמן קבוע, מורכבות הזמן הגרוע ביותר של האלגוריתם היא .

== קישורים חיצוניים ==
<div class="mw-content-ltr">
* [http://www.csd.uwo.ca/faculty/akd/ A. K. Dewdney's homepage]
* [https://dna.hamilton.ie/woods/download/dw20-UC06-sort.pdf Implementations of a model of physical sorting], Boole Centre for Research in Informatics
* [https://web.archive.org/web/20110719005807/http://iffwww.iff.kfa-juelich.de/~ekoch/talks/qc.pdf Classical/Quantum Computing, IFF-Institute]
</div>
קטגוריה:אלגוריתמי מיון
תאלטוזאוריה

איור משוער של Thalattosaurus alexandrae
תאלטוזאוריה (שם מדעי: Thalattosauria; מילולית: "לטאות אוקיינוס") היא סדרה של זוחלים ימיים דיאפסידים שחיו בתור הטריאס ונכחדו עם סיומו. הם היו קרובים רחוקים של סדרת הכוריסטודרה והאיכתיוזאורים וקרובים רחוקים יותר של הלפידוזאורים, בתוכם הלטאות המודרניות או הספנודון. המדענים עוד חלוקים על הקרבה של בני סדרה זו לזוחלים המודרניים.
== מאפיינים ==
מיני סדרה זו חיו בים תטיס הגדול שבין אמריקה הצפונית ואירופה עד סין, בהם התגלו מאובניהם, וממבנה גופם נראה שניזונו בעיקר מדגים. הם הגיעו עד לאורך של 4 מטרים, והיו בעלי זנבות ארוכים, ולחלקם גם צוואר ארוך כמו של הפליוזאורים. היו להם לסתות מחודדות בעלות שורות של שיניים חרוטיות שהותאמו לתפיסת טרף. אף על פי שחיו בים הם היו יכולים לעלות לחוף, תודות לגפיים היעילות שלהם שהתאימו גם לחיים בים וגם ליבשה בדומה ללוטרות.

==מיון==
::*סוג Blezingeria?
*על-משפחה Askeptosauroidea
**משפחה Endennasauridae
***סוג Endennasaurus
**משפחה Askeptosauridae
***סוג Askeptosaurus
***סוג Anshunsaurus
***סוג Miodentosaurus
*על-משפחה Thalattosauroidea
***סוג Agkistrognathus
***סוג Clarazia
***סוג Concavispina
***סוג Gunakadeit
***סוג Hescheleria
***סוג Paralonectes
***סוג Nectosaurus
***סוג Thalattosaurus
***סוג Xinpusaurus

==קישורים חיצוניים==

==הערות שוליים==

*
קטגוריה:בעלי חיים שתוארו ב-1904
קטגוריה:טקסונים שתוארו בידי ג'ון מריאם
הארמייה הצפון-מערבית (הקונפדרציה)

הארמייה הצפון-מערבית (באנגלית: Army of the Northwest) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

==היסטוריה==
הארמייה הוקמה ב-8 ביוני 1861 במטרה לאחד את כל יחידות הקונפדרציה בצפון-מערב וירג'יניה. המפקד הראשון של הארמייה היה רוברט סלדן גרנט. ב-11 ביולי הובסה הארמייה בידי כוחות צבא האיחוד במהלך קרב הר ריץ', ויומיים לאחר מכן הובסה שוב בקרב קוריק'ס פורד אשר במהלכו גרנט נהרג. הנרי ר. ג'קסון תפס את הפיקוד על הארמייה, אולם ב-20 ביולי הוא הוחלף בתפקידו בידי ויליאם לורינג. לורינג פיקד על הארמייה עד נובמבר של אותה שנה, ואז הוחלף בידי אדוארד ג'ונסון. הארמייה פורקה באופן רשמי ב-9 בפברואר 1862, אולם יחידה קטנה שפעלה בצפון עמק השננדואה תחת פיקודו של ג'ונסון, עדיין נודעה בכינוי "הארמייה הצפון-מערבית", עד קרב מחנה אלגהני. מאז קרב זה נודעה היחידה בכינוי "ארמיית אלגהני".

==מפקדים==
* רוברט סלדן גרנט (8 ביוני 1861 – 13 ביולי 1861)
* הנרי ר. ג'קסון (13 ביולי 1861 – 20 ביולי 1861)
* ויליאם לורינג (20 ביולי 1861 – נובמבר 1861)
* אדוארד ג'ונסון (נובמבר 1861 – 2 בפברואר 1862)

==קישורים חיצוניים==
* [https://www.ohiocivilwarcentral.com/entry.php?rec=1684 הארמייה הצפון-מערבית] באתר המוקדש למלחמת האזרחים האמריקנית

צפון-מערבית
עגלת החציר (ציור)

עגלת החציר (באנגלית: The Hay Wain) היא יצירה בצבעי שמן של הצייר האנגלי ג'ון קונסטבל משנת 1821. הציור מתאר נוף כפרי שליד הגובל בין סאפוק לאסקס. במקור היצירה נקראה "Landscape: Noon". היא נחשבת כאחת מהציורים האנגליים הכי חשובים בהיסטוריה וכן היצירה המוכרת ביותר של קונסטבל.

==אודות היצירה==
במרכז הציור מתוארים שלושה סוסים הרתומים לעגלת עץ. הסוסים ובעלם חוצים נהר. מיקום הציור הוא ב שבסאפוק, קרוב לנהר סטאור. הנהר חוצה את מחוזות סאפוק ואסקס, כך שהמחוז הראשון נמצא בצד שמאל של היצירה והשני בצידה הימני. השטח המתואר בציור נקרא פלאטפורד מיל, והוא השתייך לאביו של קונסטבל. קוטג' שנמצא בצד שמאל השתייך לשוכר בשם ווילי לוט, וגם כיום עומד על תילו. היצירה מתכתבת עם המהפכה התעשייתית. המהפכה שינתה את חיי העבודה, בעיקר באזורים אורבניים, באופן שבו נפח העבודה גדל ועימו נלוו תופעות שליליות כמו ניצול עובדים ועבודת ילדים. בציורו של קונסטבל קיים ניסיון להראות כי האלטרנטיבה לחיים עירוניים נמצאת בכפרים, כמקום אידיאלי יותר.

הציור הוא אחד מסדרת יצירות של קונסטבל הנקראות "six-footers", יצירות גדלות על קנבס שהוצגו בהאקדמיה המלכותית לאמנויות בתערוכות קיץ. אף על פי שכיום עגלת חציר נחשבת לאחת מהיצירות האנגליות הטובות ביותר, הצייר לא הצליח למכור את היצירה בעת התצוגה מפני שבזמנו ציורי נוף נתפסו כאמנות נחותה. דווקא בצרפת, היצירה זכתה להצלחה ולביקורות מהללות מפי תאודור ז'ריקו. יצירות נוספות של קונסטבל הוצגו בסלון בפריז ב-1824. כמו כן, היצירה זכתה במדליית זהב משארל העשירי.

יצירותיו של קונסטבל נמכרו בסופו של דבר, והובאו לעיירה שבאי וייט. בעיירה הציור זכה להצלחה מסוימת. ב-1886, היצירה הובאה לגלריה הלאומית שבלונדון, ועד היום היא נמצאת במוזיאון זה. הסקיצה של היצירה נתרמה למוזיאון ויקטוריה ואלברט.

ב-2005, בסקר שנערך על ידי רדיו BBC, היצירה הגיעה למקום שני בקטגוריית היצירות הבריטיות האהובות ביותר אחרי "הטמרייר הלוחמת" של ויליאם טרנר. ב-2013, מפגין הדביק תמונה של ילד על הציור כאשר הוא הוצג בגלריה הלאומית, אך היצירה לא נפגמה באופן בלתי הפיך.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציורים מהמאה ה-19
קטגוריה:אוספי הגלריה הלאומית (לונדון)
ארמיית חצי האי

ארמיית חצי האי (באנגלית: Army of the Peninsula) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

==היסטוריה==
הארמייה הוקמה ב-26 במאי 1861 וכמפקדה מונה ג'ון מג'רודר. הארמייה נודעה גם בכינוי "ארמיית מג'רודר". מטרת הארמייה הייתה לארגן את כל כוחות הקונפדרציה בחלק התחתון של חצי האי וירג'יניה. יורקטאון נקבעה כמפקדת הארמייה. תחת פיקודו של מג'רודר, הארמייה זכתה בניצחון בקרב ביג בתל. הארמייה קיבלה עוד ועוד תגבורות וסיוע לנוכח החשש הגובר ממתקפה של האיחוד בחצי האי, ובסוף השנה כללה 130,000 חיילים. ב-26 באפריל 1862 בוטל מעמדה של הארמייה כיחידה עצמאית והיא שולבה בצבאו הגדול של ג'וזף א' ג'ונסטון. למרות זאת, יחידות הארמייה המשיכו ליהנות מעצמאות במידה ניכרת, ומילאו תפקיד חשוב במהלך מערכת חצי האי.

==קישורים חיצוניים==
* [https://civilwarhome.com/armyofpeninsula.html ארמיית חצי האי] באתר המוקדש למלחמת האזרחים האמריקנית

חצי האי
הרקלס אינקספקטטוס

הרקלס אינקספקטטוס (שם מדעי: Heracles inexpectatus) הוא מין נכחד של תוכי ענק שחי בניו זילנד מתקופת המיוקן שלפני 29 עד 16 מיליון שנה. הוא התגלה ב-2008 בסיינט בתאנס (Saint Bathans) שבאוטגו, האי הדרומי של ניו זילנד. הוא תואר משרידי עצמות שוק ענקיות ונבדק באוניברסיטת פלינדרס שבאוסטרליה הדרומית. התוכי תואר למדע בשנת 2019. הסוג כונה הרקלס על שם הגיבור היווני עם אותו שם, עקב גודלו ונראה שהיה התוכי הגדול בעולם.
== מאפיינים ==
תוכי זה עלה על גובה של 1 מטר ועל משקל של 7 קילוגרם, גדול יותר מהקאקאפו המודרני (גם הוא מניו זילנד) שמגיע למשקל של 3 עד 4 קילוגרם. ההערכה של החוקרים היא שתוכי זה שייך לקבוצה תוכיי ניו זילנד, בה גם הקאקאפו והנסטור המודרניים והתוכים הנכחדים מהסוג Nelepsittacus, אך ייתכן שהוא בעל אבות קדומים אף יותר מהם. גודלו של התוכי נובע מענקיות איים, מאחר שבאי היו פחות טורפים מאשר על היבשות.

תוכי זה היה חסר יכולת תעופה עקב משקלו, אך בדומה לקאקאפו היה יכול להשתמש במקורו העבה והמעוקל כדי לטפס על עצים וכך להגיע לפירות ואגוזים שהוא פיצח עם המקור החזק. לצידו חיו מינים אחרים של עופות ענקיים כמו עופות המואה וכמה אווזאים גדולים מאוד. כולם התמחו בלחיות בגומחות אקולוגיות שבמקומות אחרים חיים בהן יונקים אשר היו חסרים בניו זילנד.

==קישורים חיצוניים==

קטגוריה:בעלי חיים שתוארו ב-2019
קטגוריה:טקסונים שתוארו בידי מייק ארצ'ר
קטגוריה:תוכיי ניו זילנד
קטגוריה:עופות חסרי יכולת תעופה
קטגוריה:עופות שחיו במיוקן
קטגוריה:ניו זילנד: מאובנים
קטגוריה:מאובני טקסונים שתוארו ב-2019
נפיחנות נרתיקית

נפיחנות נרתיקית (באנגלית: Vaginal flatulence) היא פליטה או סילוק אוויר מתוך הנרתיק. זה יכול להתרחש במהלך או לאחר קיום יחסי מין, או לאחר פעולות מיניות אחרות, מתיחות או תרגילי התעמלות. הצליל דומה במקצת לנפיחה מפי הטבעת, אך אינו כרוך בפליטת גזי פסולת, ולכן לרוב אין לו ריח ספציפי. בדרך כלל זהו מצב תקין ואינו מעיד על בעיה.

ביטויי סלנג לנפיחנות נרתיקית כוללים בעברית "פלוץ פות", ובאנגלית: Vart Fanny Fart, Queef.

== מצבים חמורים יותר ==
גזים נרתיקיים עם ריח חזק של צואה עלולים להיות תוצאה של נצור חלחולת-נרתיק (Rectovaginal fistula), סיבוך זה נדיר יחסית של פתח המחבר בין החלחולת לנרתיק, שיכול לנבוע מניתוח, לידה, מחלות (כמו מחלת קרוהן) או מסיבות אחרות. מצב זה יכול להוביל לדלקת בדרכי השתן וכן לסיבוכים אחרים. גזים נרתיקיים עלולים להופיע גם כסימפטום של צניחת איברי האגן, מצב הנגרם לרוב עקב לידה.

לא ידוע כי נשיפות או כמויות קטנות של אוויר המועברות לחלל הנרתיק במהלך קונילינגוס גורמות לבעיות כלשהן. עם זאת, הכנסת אוויר בכוח לחלל הנרתיק עלולה לגרום לתסחיף אוויר, שבמקרים נדירים מאוד עלול להיות מסוכן לאישה, ואם היא בהיריון – גם לעובר.

== הערות שוליים ==

קטגוריה:יחסי מין
קטגוריה:נרתיק
ארמיית עבר המיסיסיפי

ארמיית עבר המיסיסיפי (באנגלית: Army of the Trans-Mississippi) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

==היסטוריה==
הארמייה הוקמה ב-28 בספטמבר 1862 ובמקור מנתה 50,000 חיילים. כמפקד הראשון מונה תיאופילוס הולמס. הארמייה נועדה לפעול באזור שממערב למיסיסיפי (ומכאן שמה). היא לחמה בקרבות רבים, אשר הבולטים שבהם הם מערכת ניו מקסיקו, מערכת הנהר האדום ומערכת מיזורי. בין 12 ל-13 במאי 1865 לחמו חיילי הארמייה בקרב חוות פלמיטו , אשר היה הקרב האחרון במלחמת האזרחים. ב-26 במאי נכנע מפקדה האחרון של הארמייה אדמונד קירבי סמית', אם כי בשלב זה מרבית חייליו כבר ערקו. הארמייה הייתה הארמייה האחרונה של הקונפדרציה שהמשיכה לפעול. היחידה האחרונה של הקונפדרציה שנכנעה הייתה רגימנט רובאי הצ'ירוקי הרכובים הראשון .

==קישורים חיצוניים==
* [http://cgsc.cdmhost.com/utils/getdownloaditem/collection/p15040coll6/id/508/filename/509.pdf/mapsto/pdf/type/singleitem פירוט סדר הכוחות של הארמייה] 
עבר המיסיסיפי
ארמיית העמק

ארמיית העמק (באנגלית: Army of the Valley) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

==היסטוריה==
במהלך המצור על פיטסבורג, שאף מפקד כוחות הקונפדרציה רוברט אי לי להקל מעט את המצור באמצעות הסטת חלק מכוחות האיחוד שצרו על העיר. כמו כן הוא היה מודאג מאוד מהתקדמותם המהירה של כוחות האיחוד במערכת עמק השננדואה - אשר היווה מקור אספקה חשוב עבורו. הוא הגה תוכנית נועזת לפתור את שתי הבעיות בו זמנית. ב-12 ביוני 1864 הוא הפריש מכוחותיו את הקורפוס ה-2 ושינה את שמו ל"ארמיית העמק". הוא מינה את ג'ובל ארלי כמפקד הארמייה. מטרתו של ארלי הייתה לחצות את עמק השננדואה, ואז לעבור את נהר הפוטומוק אל מרילנד ולאיים על בולטימור או וושינגטון די סי.

עם זאת, תקוותם של לי וארלי לחצות את עמק השננדואה במהירות לא התממשה כאשר גנרל האיחוד דייוויד האנטר זיהה את התנועה ומיהר לשלוח כוחות לעמק לקדם את פניו של ארלי. בעמק השננדואה, פגשו יחידות ארמיית העמק יחידות נוספות בפיקודו של ג'ון ברקינרידג', והללו הסתפחו אל ארמיית העמק. הארמייה הצליחה להתקדם צפונה וניצחה את כוחות האיחוד בקרב מונוקאצ'י. ב-11 ביולי פלשה הארמייה לשטחי מדינות האיחוד, ובמשך יומיים איימה על וושינגטון לפני שנאלצה לסגת. ב-24 ביולי היא חזרה לעמק השננדואה, וזכתה בניצחון נוסף בקרב קרנסטאון השני. ארלי שלח יחידות פרשים בפיקודו של ג'ון מקאוסלנד, אשר הציתו חלקים ניכרים מהעיר צ'מברסבורג כנקמה על שריפת המכון הצבאי של וירג'יניה בידי כוחות הצפון.

בסוף יולי, נשיא ארצות הברית אברהם לינקולן, נפגש עם מפקד צבאו יוליסס גרנט כדי לדון בהשמדת ארמיית העמק. האנטר הודח מהפיקוד ובמקומו הובא לזירה פיליפ שרידן. לאחר סדרת קרבות קשים, נאלצה ארמיית העמק לסגת דרומה וכעת לא היוותה איום משמעותי על האיחוד. הארמייה התדלדלה בהדרגה, ורבים מאנשיה נהרגו או ערקו. ב-27 בפברואר 1865 פתח שרידן במתקפה אחרונה כנגד ארמיית העמק ליד וינסבורו. 1,500 מחיילי הארמייה נפלו בשבי, והשאר נפוצו לכל רוח. ארלי הצליח להימלט, אולם לי פיטר אותו מהשירות.

==קישורים חיצוניים==
* [https://www.encyclopediavirginia.org/Army_of_the_Valley ארמיית העמק] באתר אנציקלופדיית וירג'יניה

עמק
יחסי אלבניה–מרוקו

יחסי אלבניה–מרוקו הם היחסים הדיפלומטיים הרשמיים שבין רפובליקת אלבניה לבין ממלכת מרוקו.

== היסטוריה ==
היחסים הדיפלומטיים הרשמיים שבין רפובליקת אלבניה לבין ממלכת מרוקו כוננו ב-11 בפברואר 1962. אלבניה מנהלת את האינטרסים שלה במרוקו באמצעות השגרירות שהיא מחזיקה במדריד, מן הצד שני, מרוקו מנהלת את האינטרסים שלה באלבניה באמצעות השגרירות שהיא מחזיקה ברומא. אלבניה בעבר הכירה דה פקטו בסהרה המערבית אך בינואר 2005 ביטלה את הכרתה זו ועברה לצד המרוקאי.

מאז כוננו המדינות את היחסים ביניהן, שני הצדדים משתפים פעולה, בעיקר בתחום הסחר. היחסים בין שתי המדינות בתחום המשפטי הם יחסים שבירים. שר החוץ האלבני ביקר במרוקו ב-5 באוקטובר 2015. הביקור האחרון מהצד המרוקאי בטירנה התנהל ב-19 באפריל 2010, זה היה ביקור של שרת החוץ לטיפה אח'ארבאח.

הסחר שבין מרוקו לאלבניה הוא צנוע. מרוקו מייצאת לאלבניה בעיקר דגים וביגוד. אלבניה מייצאת למרוקו בעיקר צמחי מרפא וחלקי חילוף לרכב.

== נציגויות דיפלומטיות ==
* אלבניה אינה מיוצגת במרוקו, הן בדרג השגרירות והן בדרג הקונסולרי. אלבניה האמינה את שגרירותה שבמדריד, בירת ספרד הסמוכה, על מרוקו.
* מרוקו אינה מיוצגת באלבניה בדרג השגרירות. מרוקו מיוצגת באלבניה בדרג הקונסולרי באמצעות קונסוליה רשמית שהיא מחזיקה בטירנה, בירת המדינה. מרוקו האמינה את שגרירותה שברומא, בירת איטליה, על אלבניה.

== קישורים חיצוניים ==
* [https://punetejashtme.gov.al/en/marredheniet-dypaleshe/marredheniet-shqiperi-marok/ RELATIONS BETWEEN ALBANIA AND MOROCCO], אתר משרד החוץ של אלבניה

== הערות שוליים ==
קורט הניג

הניג (אמצע) עם [[DDP (שמאל), 1988]]
אליפות הבין יבשתית, 15 באפריל 1991]]
קורטיס (קורט) מייקל הניג (באנגלית: Curtis Michael Hennig; 28 במרץ 1958 – 10 בפברואר 2003), הידוע בכינוי "מיסטר פרפקט" (בתרגום לעברית: "מר מושלם") היה מתאבק אמריקאי, שהתאבק בין היתר בארגונים WWF ו-WCW. כמו כן, זכה פעמיים באליפות הבין יבשתית של ה-WWF והוא חבר בהיכל התהילה של ה-WWE.

==ביוגרפיה==
הניג נולד ברובינסדייל, מינסוטה. אביו הוא המתאבק לארי "הגרזן" הניג ובנו הוא קורטיס אקסל. הוא למד בבית ספר תיכון ברובינסדייל, ביחד עם טום זנק, בריידי בון, ניקיטה קולוף, ריק רוד, ג'ון נורד ובארי דארסו, אשר הפכו למתאבקים מקצועיים.

בין השנים 1980 התאבק הניג במספר ארגוני היאבקות שונים כמו ה-AWA וה-NWA שם זכה בתואר אליפות מרכזי ובאליפות הזוגות.

בשנת 1988 הצטרף הניג ל-WWF, ולראשונה גילם את דמותו של "מיסטר פרפקט". בשנת 1990, האלוף הבין יבשתי האולטימט ווריור ויתר על התואר לאחר זכייתו בתואר אליפות העולם, וכתוצאה מכך התקיים טורניר של שמונה מתאבקים כדי לקבוע את האלוף הבין יבשתי החדש. בגמר ניצח פרפקט את טיטו סנטנה והפך לאלוף הבין יבשתי החדש. כאלוף, הגן פרפקט על התואר נגד סנטנה וברוטוס ביפקייק.

לקראת סאמרסלאם 1990, קרי ואן אריק, המתאבק החדש של ה-WWF ואלוף העולם של ה-NWA לשעבר, איתגר את פרפקט לקרב על האליפות, והדהים את האוהדים, כשניצח בקרב שארך 5 דקות. העימות בין השניים נמשך, ובחודש נובמבר נערך קרב חוזר במהלכו ניצח פרפקט בסיועו של טד דיביאסי, כשהשיב לעצמו את התואר.

פרפקט החזיק בתואר כתשעה חודשים וגבר על מספר מתחרים וביניהם רודי פייפר ודייבי בוי סמית'. לבסוף, איבד את התואר לברט הארט בסאמרסלאם 1991, שהתקיים במדיסון סקוור גארדן, בקרב שנחשב לאחד הקרבות הטובים באותן שנים. לאחר מכן, השתתף בקרב נוסף מול הארט במלך הזירה 1993.

במהלך השנים, סבל הניג מפציעות רבות שבעטיין נאלץ להופיע כשדרן.

בשנת 1996 עזב הניג את ה-WWF לטובת הארגון המתחרה, ה-WCW, שבו היה חלק מהסטייבל ארבעת הפרשים ובשנת 1997 זכה באליפות ארצות הברית, ולאחר מכן הצטרף לסטייבל nWo. בקיץ 2000 עזב הניג את ה-WCW.

לאחר שהופיע במספר הופעות אורח בארגונים קטנים, בשנת 2002 חזר הניג ל-WWF באירוע רויאל ראמבל שוב בדמותו של מיסטר פרפקט. במאי 2002, הוא שוחרר מהארגון לאחר שהיה מעורב בעימות פיזי עם ברוק לסנר במהלך טיסה מסחרית במטוס מלא נוסעים.

בשנת 2003, נמצא מת ממנת יתר של קוקאין בחדר מלון בפלורידה.

בשנת 2007, נבחר הניג להיכל התהילה של ה-WWE.

==תארים==
* פעם אחת אלוף העולם במשקל כבד של AWA
* פעמיים האלוף הבין יבשתי במשקל כבד של ה-WWF
* פעם אחת אלוף ארצות הברית במשקל כבד של WCW
* פעם אחת אלוף הזוגות העולמי של WCW

==קישורים חיצוניים==

* 

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WCW
קטגוריה:היכל התהילה של ה-WWE
קטגוריה:מתאבקי ה-WWE
קטגוריה:מתאבקי Impact Wrestling
קטגוריה:אמריקאים שנולדו ב-1958
קטגוריה:אמריקאים שנפטרו ב-2003
סינוזאורוס

סינוזאורוס טורף [[יונאנוזאורוס]]
סינוזאורוס (שם מדעי: Sinosaurus; פירוש השם: "לטאה סינית") הוא סוג של דינוזאור טורף ממשפחת הדילופוזאוריים שחי בתקופת היורה במזרח אסיה. הוא תואר ב-1940 בידי החוקר יאנג ג'ונגג'יין , שמכונה "אבי הפלאונטולוגיה הסינית של חולייתנים" על פי ממצאים מתצורת לופנג שבמחוז יונאן, בסין. בסוג נכללו 2 מינים: Sinosaurus triassicus ו-Sinosaurus sinensis.

הסינוזאורוס היה קרובו של הדילופוזאורוס ושל הקריאולופוזאורוס ומראשוני התרופודים הגדולים. הוא חי לפני 201 עד 196 מיליון שנה באזור סין של ימינו. מהדגימות שנמצאו משוער שהגיע לאורך 5.6 מטרים כך שהיה טורף-על באזור. היו לו לסתות ארוכות מלאות בשורות שיניים מחודדות ועל ראשו בלטה "קסדה" רחבה. בין השיניים ישנו מרווח קטן שייתכן ועזר לפעור את הפה וליצור עוצמת נשיכה רבה מאוד וכן לבלוע הרבה בשר בנגיסה אחת.

דינוזאור זה ניזון מטרף כמו פרוזאורופודים שהיו נפוצים באסיה, כמו הג'ינגשאנוזאורוס, הלופנגוזאורוס והיונאנוזאורוס (Yunnanosaurus) לצד דמויי יונקים, דמויי תנינאים ודינוזאורים קטנים נוספים.

== קישורים חיצוניים ==

קטגוריה:דילופוזאוריים
קטגוריה:דינוזאורים שחיו ביורה תחתון באסיה
קטגוריה:טקסונים שתוארו בידי יאנג ג'ונגג'יין
קטגוריה:מאובני טקסונים שתוארו ב-1940
אדמונד הופמייסטר

אדמונד הופמייסטר (בגרמנית: Edmund Hoffmeister; 4 במרץ 1893 – 20 בפברואר 1951) היה מפקד בכיר בורמאכט, שפיקד על כוחות במלחמת העולם השנייה.

==ביוגרפיה==
===קריירה מוקדמת===
הופמייסטר נולד ב-4 במרץ 1893 באשפנבורג, שהשתייכה לאימפריה הגרמנית. בשנת 1914 הוא התגייס לצבא הגרמני הקיסרי, והצטרף לרגימנט הרגלים ה-30 (הרייני ה-4 - גראף ורדר), ולחם עמו במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור וצלב הכבוד של מלחמת העולם 1914/1918.

לאחר המלחמה נשאר הופמייסטר ברייכסווהר, ומילא בו תפקידי פיקוד ומטה. במהלך שנות ה-30 של המאה ה-20 שימש כקצין קישור עם ברית המועצות על פיתוח יחידות ממוכנות, וב-1 במרץ 1937 הועלה לדרגת אוברסט לוטננט.

===מלחמת העולם השנייה===
ב-1 באוקטובר 1939 מונה הופמייסטר למפקד רגימנט הרגלים ה-21, שהיה חלק מהדיוויזיה ה-17, וב-1 במרץ 1940 הועלה לדרגת אוברסט. במהלך המערכה על צרפת הוא לחם עם הרגימנט שבפיקודו, וב-10 בדצמבר 1940 מונה למפקד רגימנט הרגלים ה-206, עמו לחם במהלך מבצע ברברוסה כחלק מהדיוויזיה הקלה ה-99, וב-11 בדצמבר 1941 קיבל על פעולותיו את עיטור הצלב הגרמני בזהב. ב-1 באוקטובר 1942 מונה למפקד רגימנט הרגלים ה-61, שהיה חלק מהדיוויזיה ה-7, וב-1 ביולי 1943 מונה למפקד הדיוויזיה ה-383. ב-1 בספטמבר 1943 הוא הועלה לדרגת גנרל מיור, וב-6 באוקטובר אותה שנה קיבל את עיטור צלב האבירים של צלב הברזל. ב-1 במרץ 1944 הועלה לדרגת גנרל לוטננט, וב-20 ביוני 1944 מונה למפקד קורפוס הפאנצר ה-41. יומיים לאחר מינויו החל מבצע בגרטיון שבמהלכו ספג הקורפוס שלו אבדות כבדות, וב-1 ביולי הוא נפל בשבי הצבא האדום.

===לאחר המלחמה===
במהלך שביו הוא היה אחד הגנרלים הגרמנים שנאלצו לצעוד במוסקבה במהלך מצעד הניצחון ב-17 ביולי 1944, יחד עם כ-57,000 אסירים גרמנים נוספים. מעט אחר כך הוא הצטרף ל והיה אחד החותמים על "קריאתם של 50 הגנרלים" מ-8 בדצמבר 1944, לעם ולוורמאכט. הוא הואשם בפשעי מלחמה, וב-20 בפברואר 1951 מת במחנה באסבסט, מחוז סברדלובסק.

== קישורים חיצוניים ==
* [https://www.feldgrau.com/WW2-German-Officer-Edmund-Hoffmeister אדמונד הופמייסטר] באתר feldgrau

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מעוטרי עיטור בית הוהנצולרן
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1893
קטגוריה:גרמנים שנפטרו ב-1951
פסגת קלארקסון

פסגת קלארקסון (באנגלית: Clarkson Peak) היא פסגה חרוטית בולטת ברכס הולנד, בחוף שקלטון, בשטח חסות רוס, שבאנטארקטיקה. 

ההר הוא חלק מהשלוחה ההררית המתמשכת מערבה מהר מילר. 

ההר ממוקם בראשו של קרחון רוב. 

גובהו של ההר 2,825 מטרים מעל פני הים.

== היסטוריה ==
=== גילוי ומיפוי הפסגה ===

הפסגה התגלתה בינואר 1958 על ידי המחלקה הדרומית (הניו זילנדית) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

=== מקור השם ===

שמה של הפסגה ניתן לה על ידי המחלקה הניו זילנדית.

הפסגה נקראת על שמו של ט. ר. קלארקסון (T.R. Clarkson), חבר ועדת ים רוס (Ross Sea Committee).

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:2841 פסגת קלארקסון] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20647 פסגת קלארקסון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=123601 פסגת קלארקסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2733&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת קלארקסון] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/clarkson-peak.html תרשים הנוף הנשקף מפסגת קלארקסון] באתר peakvisor
* [https://www.timeanddate.com/astronomy/@6631237 נתוני שקיעה /זריחה שמש/ירח עדכניים עבור פסגת קלארקסון]
* [https://www.meteoblue.com/en/weather/current/clarkson-peak_antarctica_6631237 מזג אוויר נוכחי מעודכן בפסגת קלארקסון]
** [https://www.meteoblue.com/en/weather/14-days/clarkson-peak_antarctica_6631237 תחזית מזג אוויר עדכנית ארוכת טווח עבור פסגת קלארקסון]
** [https://www.meteoblue.com/en/weather/archive/yearcomparison/clarkson-peak_antarctica_6631237 נתוני מזג אוויר היסטוריים עבור פסגת קלארקסון]

== הערות שוליים ==

קלארקסון
קלארקסון
דונקיליטי

דונקיליטי (בהונגרית: Dunakiliti) הוא כפר במחוז גיור-מושון-שופרון, שבצפון-מערב הונגריה.

==יהודי דונקיליטי==
בדונקריליטי חיו יהודים בתקופות זמן שונות. בשנת 1869 היו שלושת היהודים בכפר חלק מקהילת ראיקה.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|3
|1,002
|-
|1910
|4
|
|-
|1920
|3
|
|-
|1930
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
וישמייז'יצה

וישמייז'יצה (בפולנית: Wyśmierzyce) היא עיר במחוז ביאלובז'גי, במזוביה שבפולין, עם 884 תושבים (2004). עד 2018 הייתה זו העיר הקטנה ביותר בפולין.

וישמייז'יצה שוכנת לאורך הכביש המדינתי 48, מימין לגדה הדרומית של נהר הפיליצה. מבחינה היסטורית וישמייז'יצה שייכת למחוז פולין קטן, וממוקמת בגבול עם מזוביה. מעת הקמתה ועד שנת 1795 הייתה העיר שייכת למחוז סנדומייז' בפולין קטן. שטח העיירה הוא כ-16.84 קילומטרים רבועים.

== היסטוריה ==
עד סוף המאה ה-17 נכתב שמה של העיירה Wyszemierzyce (וגם Vyszemierzice או Wyssemierzyce). השם בא מהשם הפרטי לזכר, Wyszemir. וישמייז'יצה זכתה בזכויות מגדבורג ב-12 בדצמבר 1338, וכמו מקומות רבים אחרים בצפון פולין קטן, נשללו ממנה זכויות אלה אחרי מרד ינואר (1869) על ידי ממשלת פולין הקונגרסאית שהייתה בשליטת הצאר. בשנת 1378 החלה לפעול בווישמייז'יצה הקהילה הקתולית הראשונה, ובשנת 1657 נהרסה העיר על ידי צבאו של הנסיך הטרנסילוואני ג'רג' ראקוצי השני, במהלך הפלישה השוודית לפולין. לאחר חלוקת פולין השתייכה תחילה וישמייז'יצה לגליציה המערבית תחת שלטון האימפריה האוסטרו-הונגרית, בשנת 1815 שוב הפכה וישמייז'יצה לחלק מפולין הקונגרסאית שבשליטת הצאר, ומשנת 1844 הייתה חלק מגוברנטוריית ראדום. העיירה השיבה לעצמה את זכויות העיר בשנת 1922, עת השתייכה למחוז קיילצה בתקופת הרפובליקה הפולנית השנייה.

בין 1973 ל-2017 הייתה וישמייז'יצה העיר הקטנה ביותר בפולין. ב-1 בינואר 2018 קיבלה העיר וישליצה, עם אוכלוסייה של 503 תושבים (נכון לשנת 2016), זכויות עיר.<ref>http://prawo.sejm.gov.pl/isap.nsf/download.xsp/WDU20170001427/O/D20171427.pdf</ref>

===יהודים===

בין מלחמות העולם התגוררו בווישמייז'יצה כ-100 יהודים - כ-7% מאוכלוסיית העיר. הם הקימו והחזיקו אגודה ציונית פעילה. במלחמת העולם השנייה הגיעו לווישמייז'יצה מאות פליטים יהודים. בתחילת 1942 הוקם בעיר גטו. תושביו סבלו רעב. ביולי 1942 גורשו יהודי וישמייז'יצה וכן הפליטים לגטו ביאלובז'גי וגורלם היה כגורל יהודי עיר זו.

== קישורים חיצוניים ==

* [https://web.archive.org/web/20070205102037/http://umwysmierzyce.bip.org.pl/ הדף הרשמי של העיר]
* [http://www.wysmierzyce.pl/index.php?id=56 היסטוריה של וישמייז'יצה]
* 
* [http://www.sztetl.org.pl/en/city/wysmierzyce/ הקהילה היהודית בווישמייז'יצה, בשטעטל] הווירטואלי

== הערות שוליים ==

קטגוריה:מזוביה: ערים
קטגוריה:יהדות פולין
Yesterday Once More

Yesterday Once More (בעברית: אתמול שוב), שנכתב על ידי ריצ'רד קרפנטר וג'ון בטיס, היה להיט משנת 1973 של הקרפנטרז מאלבומם "Now & Then". בגרסת האלבום משולבת בשיר מחרוזת של שירים משנות ה-60 של המאה ה-20, המושמעת בתוכנית רדיו של שירים ישנים. היצירה תופסת את כל צד ב' של האלבום.

הסינגל הגיע למקום השני במצעד בילבורד הוט 100, כשבמקום הראשון היה השיר "Bad, Bad Leroy Brown" של ג'ים קרוצ'י.<ref>https://www.billboard.com/charts/hot-100/1973-07-28</ref> השיר הגיע למקום ראשון במצעד easy listening, והיה הלהיט השמיני שהגיע למקום הראשון במצעד זה.<ref></ref> זה היה התקליט הנמכר ביותר של הקרפנטרס ברחבי העולם. הסינגל הגיע למקום השני במצעד בממלכה המאוחדת.<ref></ref>

== משתתפים ==
* קארן קרפנטר – שירה וקולות רקע, תופים
* ריצ'רד קרפנטר – קולות רקע, פסנתר, פסנתר חשמלי, אורגן האמונד, תזמור
* ג'ו אוסבורן – גיטרה בס
* טוני פלוסו – גיטרה חשמלית
* ארל דאמלר – קרן אנגלית
* ללא קרדיט – תוף מרים

== גרסאות כיסוי ==
* Redd Kross, להקת הרוק/פאנק מהות'ורן שבקליפורניה, הקליטה גרסת כיסוי של השיר ב-1994, לאלבום מחווה לקרפנטרז בשם "If I Were a Carpenter". גרסה זו יצאה כסינגל יחד עם גרסת כיסוי לשיר "Superstar" של להקת סוניק יות'.
* להקת The Spinners הקליטה את השיר בשילוב השיר "Nothing Remains the Same" בשנת 1981. הסינגל הגיע למקום ה-52 במצעד בילבורד הוט 100, ולמקום ה-45 במצעד Adult Contemporary.

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!יפן (RIAJ)
|—
|600,000<ref></ref>
|-
!הממלכה המאוחדת (BPI)
|כסף
|354,000<ref></ref>
|-
!ארצות הברית (RIAA)
|זהב
|1,000,000
|}

== קישורים חיצוניים ==

== הערות שוליים ==

קטגוריה:שירי 1973
קטגוריה:שירים באנגלית
קטגוריה:שירים שנכתבו על ידי ג'ון בטיס
קטגוריה:שירים על נוסטלגיה
קטגוריה:שירים על רדיו
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת A&M רקורדס
דונרמטה

דונרמטה (בהונגרית: Dunaremete) הוא כפר במחוז גיור-מושון-שופרון, שבצפון-מערב הונגריה.

בדונרמטה חיו ארבעה יהודים בשנת 1840 ושני יהודים בשנת 1880.

==קישורים חיצוניים==

* 

==הערות שוליים==

קטגוריה:הונגריה: כפרים
אין בתולות בקריות

אין בתולות בקריות הוא סרט דרמה ישראלי שיצא בשנת 2018, ונכתב ובוים על ידי קרן בר רפאל.
הסרט עוקב אחר נערה מרדנית שחיה בקריית ים עם אמה ומתאהבת בעיתונאי תל אביבי שמגיע לעיר על מנת לגלות בתולת ים.

== תקציר עלילה ==
לנה היא נערה מרדנית שחיה בקריית ים עם אימה. בעקבות השעמום והיעדר העניין בעיר, לנה נהפכת למתוסכלת ורוצה לעבור לתל אביב, אך היא נאלצת להישאר בעיר בשביל לשמור על בת דודתה היתומה, בהוראת אמה של לנה שמנהלת בית קפה לא מוצלח על החוף. במקביל, מתחילות לרוץ בעיר שמועות על בתולת ים שנצפתה וראש העיר מכריז על פרס כספי למוצא של בתולת הים, מה שגורם לעיתונאי תל אביבי בשם "צ'יפי" להגיע לעיר.

== דמויות ראשיות ==
* לנה (ג'וי ריגר) – נערה, בעלת אופי מרדני, חוסר העניין בקריית ים מתסכל אותה והיא רוצה לעבור לתל אביב, אך נאלצת בהוראת אמה לשמור על בת דודתה היתומה. מתאהבת בהמשך בצ'יפי.
* צ'יפי (מיכאל אלוני) – עיתונאי תל אביבי, מגיע לקריית ים בשביל למצוא בתולת ים.
* אירנה (יבגניה דודינה) – אמה החד הורית של לנה, בעלת בית קפה לא מוצלח על החוף.

== פרסים ==
ג'וי ריגר (לנה) זכתה בפרס השחקנית הזרה הטובה ביותר בפסטיבל הסרטים טרייבקה.

==קישורים חיצוניים==

* 
* 

קטגוריה:סרטי 2018
קטגוריה:סרטי דרמה ישראליים
קטגוריה:קריית ים בתרבות ובאמנות
קטגוריה:העלייה לישראל מברית המועצות ומברית המועצות לשעבר בתרבות
קטגוריה:סרטים ישראליים משנת 2018
קהילת יהודי קאליב

קהילת יהודי קאלוב שכנה בעיר נאג'קאלו (בהונגרית: Nagykálló) שבצפון־מזרח הונגריה, וכונתה בפי היהודים "קאלוב" או "קאליב".

== תולדות הקהילה ==
לפי המצבות בבית העלמין היהודי ניכר שבעיירה התקיים יישוב יהודי עוד בימי הביניים. רוב היהודים היו בעלי מלאכה וחקלאים, ורק מיעוטם עסקו במסחר והיו ביניהם בעלי מקצועות חופשיים ופקידים. במקום היו חברה קדישא, בית כנסת, מוסדות חינוך ומוסדות צדקה.<ref name=":1"></ref>

במאה ה-18 הוקמה בקאלוב חסידות קאלוב שהייתה החסידות הראשונה בהונגריה. במהלך השנים המוקד השתנה והיא נדדה מקאלוב אך לכל אורך הזמן התקיימה קהילה יהודית בעיר. 

היהודים השתתפו בצורה ניכרת במימון מוסדות חינוך ומוסדות תרבות בעיירה עצמה, ובכל זאת היה יחס התושבים ליהודים עוין. ב-1790 הואשמו יהודי נאגיקאלו ברצח נער נוצרי שנעלם. הרב יצחק טאוב ורבים מבני הקהילה נאסרו, ארבעה מהם נידונו לתלייה. לפני ביצוע גזר הדין הופיע הנער בביתו. יהודי נאגיקאלו השתלבו בחיי הצבור והחברה ההונגרית. הם תמכו במורדים ההונגרים בקיסרות אוסטריה ב-1848.<ref name=":1" />

בשנת 1930, ערב מלחמת העולם השנייה, הקהילה מנתה 977 נפש.<ref name=":1" /> 

=== אישים מרכזיים בתולדות הקהילה ===

* רבי יצחק (אייזיק) מקאלוב - מראשוני האדמו"רים בהונגריה. <ref></ref> ייסד במאה ה-18 בקאלוב את חסידות קאלוב. ברבות השנים היא נדדה והתקיימה במקומות שונים.

* רבי ישעיה באנאט - (1840–1864) נודע בנאומיו בלשון ההונגרית והלהיב את בני קהילתו להצטרף ללוחמי מלחמת השחרור ההונגרית. עמד בראש המתנגדים להקמת בית המדרש לרבנים של הפלג הניאולוגי בבודפשט.<ref name=":2"></ref>

== גורל יהודי הקהילה בשואה ==
בעקבות פרסום "החוקים היהודיים" (1938 ואילך) של ממשלת הונגריה, שנועדו להגביל את היהודים בתחומי הכלכלה והתרבות, פוטרו פקידי הרשות היהודים ונלקחו רישיונותיהם של בעלי מלאכה.

אחרי פרוץ מלחמת העולם השנייה (ספטמבר 1939) גויסו צעירים יהודיים מהעיירה לעבודות כפייה. במרץ 1944, עם כניסת הצבא הגרמני להונגריה, נצטוו יהודי נאגיקאלו לענוד את הטלאי הצהוב.<ref name=":1" /> בליל 4 באפריל רוכזו בבניין בית הספר, שם הוחזקו שבעה ימים. הם הועברו לגטו נירג'האזה, אך משום הצפיפות הקשה ששררה בו, פוזרו בין כפרי הסביבה<ref name=":1" /> ועברו התנכלויות על ידי שוטרי המקום.<ref name=":2" /> ב-22 במאי רוכזו שוב בנ'ירגיהאזה, ושולחו בקרונות משא למחנה ההשמדה אושוויץ.<ref name=":1" />

== לאחר השואה ==
בתום המלחמה חזרו לעיירה 98 ניצולים וחידשו את חיי הקהילה.<ref name=":1" /> בשנת 1948 ישבו בקאליב 72 יהודים.<ref name=":2" />

==לקריאה נוספת==
* ל. טוביה סילאג'י-ווינדט, הצדיק מקאלוב וקהילתו, חיפה, 1975
* פנקס הקהילות – הונגריה, יד ושם, ירושלים, תשל"ו עמ' 371-372

== קישורים חיצוניים ==
*[https://dbs.bh.org.il/he/נאגיקאלו/מקום דף הקהילה באתר בית התפוצות]

== הערות שוליים ==

קאליב
קאליב
קאליב
Una Rosa Blu

Una Rosa Blu (באנגלית: A Blu(e) Rose; בעברית: פרח כחול) הוא אלבום האולפן השביעי של הזמרת-יוצרת המקסיקנית גלוריה טרווי.<ref name=":0"></ref><ref name=":1"></ref><ref name=":2"></ref> האלבום יצא לאור ב-2 באוקטובר 2007, על ידי חברות התקליטים יוניוויז'ן מיוזיק גרופ ויוניברסל מיוזיק לטין אנטרטיינמנט.<ref name=":2" /><ref name=":1" /><ref name=":0" />

את האלבום הקליטה טרווי בשנת 2005 ובשנת 2006. מתוך האלבום יצאו חמישה סינגלים: "Psicofonía", "Cinco Minutos", "Pruébamelo", "El Favor de la Soledad" ו-"Lo Que Una Chica Por Amor es Capaz".<ref></ref><ref></ref><ref></ref><ref></ref><ref></ref>

== רקע והצלחה ==
האלבום הופק על ידי סרחיו ג'ורג', בוב בנוזו וארמנדו אבילה.<ref></ref> איגוד תעשיית ההקלטות המקסיקני העניק לאלבום את תואר הפלטינה, על מכירות של למעלה מ-100,000 עותקים.<ref name=":3" /> איגוד תעשיית ההקלטות האמריקאי העניק לשיר את תואר הזהב הלטיני, על מכירות של למעלה מ-50,000 עותקים במדינה.<ref name=":4" />

נכון לאפריל 2020, מכירותיו של האלבום ברחבי העולם עולות על למעלה מ-600,000 עותקים.

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":4"></ref>
|זהב <small>(לטיני)</small>
|50,000
|-
!מקסיקו (AMPROFON)<ref name=":3"></ref>
|פלטינה
|100,000
|-
! colspan="3" |סיכום
|-
!בכל העולם
|
|600,000
|}

== קישורים חיצוניים ==

==הערות שוליים==

קטגוריה:אלבומי 2007
קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומי חברת יוניוויז'ן רקורדס
קטגוריה:אלבומי חברת יוניברסל מיוזיק לטין אנטרטיינמנט
כריסטופר היברט

כריסטופר היברט (באנגלית: Christopher Hibbert; 5 במרץ 1924 – 21 בדצמבר 2008) היה סופר, היסטוריון וביוגרף אנגלי. הוא כונה "פנינת הביוגרפים" ב"ניו סטייטסמן" ו"כנראה ההיסטוריון הפופולרי הנקרא ביותר בתקופתנו, וללא ספק אחד הפורה ביותר" ב"טיימס".<ref name="timesobit"></ref> היברט היה עמית האגודה המלכותית לספרות ומחבר ספרים רבים, בהם ספר על ההיסטוריה של אנגליה, ביוגרפיות של בנג'מין דיזראלי, אדוארד השביעי, ג'ורג' הרביעי, משפחת בית מדיצ'י, וספר על מלחמת האזרחים האנגלית.

== ביוגרפיה ==
נולד בשנת 1924 בשם ארתור ריימונד היברט באנדרבי שבלסטרשייר, בנם של הכומר ה. ו. היברט ושל מוד. הוא למד באורייל קולג' של אוניברסיטת אוקספורד.<ref name="timesobit"/><ref name="Guardianobit"></ref> הוא קיבל תואר ראשון ותואר שני.

הוא עזב את מכללת אורייל כדי להתגייס לצבא, שם קרא להיברט קצין "כריסטופר רובין" (מספרי "פו הדב") על פי מראהו הצעיר, ומאז הוא מכונה "כריסטופר". במהלך מלחמת העולם השנייה שימש היברט קצין חי"ר ברגימנט המתנדבים הרובאים האירים של לונדון , נלחם באיטליה והגיע לדרגת קפטן. הוא נפצע פעמיים וקיבל את הצלב הצבאי בשנת 1945.<ref name="Guardianobit"/><ref name="nytobit"></ref>

בשנים 1945–1959 היה שותף במשרד סוכני קרקעות וכרוזים במכירה פומבית.<ref name="timesobit"/> הוא החל את קריירת הכתיבה שלו בשנת 1957.<ref name="nytobit"/> היברט זכה בפרס היינמן לספרות בשנת 1962 על ספרו "The Destruction of Lord Raglan",<ref name="Guardianobit"/> ובמדליית מקולווין של אגודת הספריות בשנת 1989. כריסטופר היברט היה עמית החברה המלכותית לספרות והחברה הגאוגרפית המלכותית, וזכה בתואר דוקטור לשם כבוד בספרות מטעם אוניברסיטת לסטר.

== חיים אישיים ==
היברט התגורר הנלי על התמזה שבאוקספורדשייר, היה נשוי לסוזן פיגפורד ולזוג נולדו שלושה ילדים: מנהלת עזבונו הספרותי קייט היברט, התסריטאי ג'ימי היברט ועיתונאי המוזיקה טום היברט .<ref name="Guardianobit"/>

הוא נפטר ב-21 בדצמבר 2008 בהנלי מדלקת ריאות בגיל 84.<ref name="timesobit"/><ref name="Guardianobit"/><ref name="nytobit"/> הוא נשרף לאחר טקס "הומניסטי" באוקספורד ב-2 בינואר 2009.<ref name="oxforddnb"> Subscription needed.</ref>

== ספריו ==

==הערות שוליים==

קטגוריה:מעוטרי הצלב הצבאי
קטגוריה:אנשי צבא בריטים במלחמת העולם השנייה
קטגוריה:חברי האגודה המלכותית לספרות
קטגוריה:בריטים שנולדו ב-1924
קטגוריה:אנגלים שנפטרו ב-2008
סלאמיברסרי VIII

{| class="wikitable" align="left"
|-
! colspan="3" align="center" | סלאמיברסרי VIII
|-
! colspan="3" align="center" <small>הפוסטר הרשמי של האירוע בכיכובם של סטינג ורוב ואן דאם</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 13 ביוני 2010
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
| align="center" |סיסמה פרסומית || colspan="2" align="left" | The Biggest Pay Per ViewOf The Summer
|-
! colspan="3" | סדרת אירועי שלם וצפה של TNA
|-
|align="center"|סקריפייס
|align="center"|סלאמיברסרי VIII
|align="center"|ויקטורי רוד
|-
! colspan="3" align="center" | סדרת אירועי סלאמיברסרי
|-
|align="center"|2009
|align="center"|סלאמיברסרי VIII
|align="center"|IX
|}
סלאמיברסרי VIII היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-13 ביוני 2010, באולם האימפקט זון שבאורלנדו, פלורידה. האירוע היה האירוע השישי בסדרת אירועי סלאמיברסרי. זאת הייתה הפעם הראשונה מאז שנת 2006 שאירוע הסלאמיברסרי התקיים באימפקט זון בנוסף להיותו הראשון שלא כלל את קרב מלך ההר. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, רוב ואן דאם ניצח את סטינג ושמר על אליפות העולם במשקל כבד של TNA. עוד ברשימת הקרבות, ג'ף הארדי ומר אנדרסון ניצחו את ביר מאני, אינק (ג'יימס סטורם ורוברט רוד) בקרב זוגות, ואביס ניצח את דזמונד וולף בקרב מונסטר בול.

==עלילות==

האירוע כלל קרבות שנבעו מעלילות מתוסרטות מתוכניות !TNA iMPACT.

ב-20 במאי בתוכנית !TNA iMPACT, כחלק מהדירוג הראשוני, סטינג דורג במקום הראשון מבין עשרה על ידי הוועדה לאליפות TNA. כתוצאה מכך, דירוג זה זיכה אותו בקרב על אליפות העולם במשקל כבד של TNA באירוע סלאמיברסרי.

ב-10 ביוני, דיקסי קרטר הודיעה בחשבון הטוויטר שלה שיש לה הפתעה גדולה לסלאמיברסרי אשר תשנה את פני החברה לעד. בהמשך לציוצה בטוויטר, היא הבהירה את הצהרתה כדי לציין שאף על פי שתהיה הפתעה באירוע, האימרה "שתשנה את TNA לעד" תבוא לידי ביטוי רק בשבועות שיבואו לאחר מכן. עד מהרה, נודע שטומי דרימר הוא היה ההפתעה, כשהוא ערך את הופעת הבכורה שלו באירוע סלאמיברסרי.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || קורט אנגל ניצח את קאזריאן || קרב יחידים || 14:15
|-
| 2 || דאלגס וויליאמס (א) ניצח את בריאן קנדריק || קרב יחידים על אליפות ה-X דיוויז'ן של TNA || 09:33
|-
| 3 || מדיסון ריין (א) ניצחה את רוקסי || קרב אליפות נגד קריירה על אליפות נשות הנוקאאוטס של TNA || 04:42
|-
| 4 || ג'סי ניל ניצח את בראדר ריי || קרב יחידים || 05:51
|-
| 5 || מאט מורגן ניצח את הרננדז בפסילה || קרב יחידים || 05:18
|-
| 6 || אביס ניצח את דזמונד וולף (עם צ'לסי) || קרב מונסטר בול || 11:45
|-
| 7 || ג'יי לית'ל ניצח את AJ סטיילס (עם ריק פלייר) || קרב יחידים || 16:45
|-
| 8 || ג'ף הארדי ומר אנדרסון ניצחו את ביר מאני, אינק (ג'יימס סטורם ורוברט רוד) || קרב זוגות || 13:55
|-
| 9 || רוב ואן דאם (א) ניצח את סטינג || קרב יחידים על אליפות העולם במשקל כבד של TNA || 10:58
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2010 בספורט
קטגוריה:2010 בארצות הברית
כולם הלכו לג'מבו

כולם הלכו לג'מבו הוא פזמון שביצעה ציפי שביט ונכתב למופע ג'אמבו מיוזיקל שעלה בשנת 1971.

==רקע==
בשנת 1971 העלה המפיק אברהם דשא (פשנל) בתיאטרון העממי את המופע המוזיקלי רב־המשתתפים "ג'אמבו מיוזיקל", בכיכובם של מירי אלוני, מוטי פליישר, ניצה שאול וציפי שביט. כמה ימים לפני העלאת המופע שברה שביט את רגלה. יורם טהרלב, שכתב את מרבית השירים למופע, חיבר ללחנו של שיר איטלקי מילים בעברית, שכותרתו "כולם הלכו לג'מבו". שביט עלתה לבמה עם רגלה השבורה מחופשת לילדה וביצעה את השיר, אשר זכה להצלחה שתרמה להפיכת המופע ללהיט.

השיר האיטלקי המקורי הוא Volevo un gatto nero ("רציתי חתול שחור"), שיצא לאור בשנת 1969. השיר תורגם גם ליפנית.

==קישורים חיצוניים==

==הערות שוליים==
https://www.raiplay.it/video/2013/10/Volevo-un-gatto-nero---1969-f1ee92a9-2dd9-4c2b-9093-290dc24611e9.html

קטגוריה:שירי 1971
קטגוריה:שירים שנכתבו על ידי יורם טהרלב
קטגוריה:שירים שתורגמו לעברית
קטגוריה:ציפי שביט
יוזף קראוטוואלד פון אנאו

יוזף קראוטוואלד פון אנאו (בגרמנית: Joseph Krautwald von Annau; 1 באוקטובר 1858 – 13 באפריל 1925) היה גנרל בצבא האוסטרו-הונגרי אשר פיקד על כוחות במלחמת העולם הראשונה.

==ביוגרפיה==
===תחילת דרכו===
קראוטוואלד נולד בווינה ב-1 בפברואר 1858. היה לו אח תאום בשם אוטו. הוא למד באקדמיה הצבאית הטכנית בווינה, וב-1879 התגייס לצבא האוסטרו-הונגרי והוצב ברגימנט הארטילריה ה-2 בדרגת לויטננט. ב-1888 הוא הועלה לדרגת האופטמן. בין השנים 1892–1896 הוא שרת ברגימנט ההנדסה ה-2 בלינץ. ב-1896 הוא הועלה לדרגת מיור ומונה למפקד גדוד ההנדסה ה-4 בפטוי. ב-1 בנובמבר 1900 הוא הועלה לדרגת אוברסט-לויטננט. ב-3 ביוני 1904 הוא הועלה לדרגת אוברסט, וב-1906 מונה למפקד רגימנט הרגלים ה-96. ב-19 במאי 1910 הוא הועלה לדרגת גנרל-מיור ומונה למפקד בריגדת הרגלים ה-53 בקושיצה. ב-1912 הוא התמנה למפקד הדיוויזיה ה-34 בטימישוארה וב-11 במאי 1913 הועלה לדרגת לוטננט פילדמרשל.

===מלחמת העולם הראשונה ואחריתו===

עם פרוץ מלחמת העולם הראשונה באוגוסט 1914 נכללה הדיוויזה של קראוטוואלד במסגרת הקורפוס ה-7 בפיקודו של אוטו מייקסנר פון זווינשטאם. הקורפוס הוקצה לפלישה הראשונה לממלכת סרביה, אולם לנוכח ההתגייסות המהירה של צבא האימפריה הרוסית השתנו סדרי העדיפויות של המטכ"ל והקורפוס הועבר לחזית המזרחית כחלק מהארמייה השנייה בפיקודו של אדוארד פון בהם-ארמולי. לנוכח התפוררות הארמייה השלישית בקרבות מול הרוסים, הוכנסה גם הארמייה השנייה לגליציה. קראוטוואלד פיקד על הדיוויזיה במהלך קרב גליציה, ובמהלך מתקפת הקרפטים קיבל פיקוד על הקורפוס ה-10. במרץ 1915 הוא הועבר לפקד על הקורפוס ה-3 ולחם עמו במהלך מתקפת גורליצה-טרנוב. לאחר מכן הוא הועבר לחזית האיטלקית ולחם במהלך קרבות נהר איזונצו. במאי 1916 הוא הועבר לגזרת טירול ולחם במהלך קרב קפורטו במסגרת הארמייה החמישית. ב-13 במאי 1917 הוא הועלה לדרגת גנרל חיל הרגלים. הוא המשיך להילחם עד ינואר 1918 עת הורחק מתפקידו מסיבות בריאותיות. כאות הוקרה על שירותיו הוענק לו תואר האצולה "פון אנאו".

הוא נפטר בפרשבורג ב-13 באפריל 1925.

==קישורים חיצוניים==

* [http://www.austro-hungarian-army.co.uk/biog/krautwald.html יוזף קראוטוואלד פון אנאו] 
* [http://www.oocities.org/veldes1/krautwald.html יוזף קראוטוואלד פון אנאו] 
* [http://www.weltkriege.at/Generalitaet/03%20General/General_der_Infanterie/Krautwald/Krautwald.htm יוזף קראוטוואלד פון אנאו] 
* [http://www.biographien.ac.at/oebl/oebl_K/Krautwald-Annau_Joseph_1858_1925.xml יוזף קראוטוואלד פון אנאו] 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1858
קטגוריה:נפטרים ב-1925
קפה עמליה

קפה עמליה היא סדרת טלוויזיה לילדים אשר משודרת בכאן חינוכית מאז מרץ 2020. הסדרה מבוססת על המופע "שירים לעמליה".

רוב דמויות בתוכנית הם בובות אך יש מספר דמויות שהם בני אדם. לקראת סוף מרץ 2021 הסדרה שבה לעונה שנייה, שבה יניב ביטון הצטרף לצוות השחקנים.

הסדרה זכתה בפרס תוכנית לגיל הרך בתחרות פרסי הטלוויזיה לילדים ולנוער ה-1.

== עלילה ==
עלילת הסדרה מספרת על משפחת לוצאטו, משפחה של בובות, הבעלים של "קפה עמליה", בית קפה קטן ושכונתי. ב"קפה עמליה" יש דברים שאין בשום בית קפה אחר.

== דמויות ראשיות ==
*סופיה לוצאטו (הפעלה: ערן בן צבי ומיטל רז. דיבוב: אודליה מורה-מטלון) – אם המשפחה והקונדיטורית המהוללת של בית הקפה. בעלת חוכמת חיים רבה, דבר המתבטא בין השאר בכך שהיא מגישה לכל אורח את מה שהוא באמת צריך, ולאו דווקא את מה שהוא מזמין. בעלת מבטא איטלקי.
*סבא ג'ובאני לוצאטו (הפעלה ודיבוב: ז'יל בן דוד) – מרבה לצפות בכדורגל ולהתגעגע לאיטליה. בעל מבטא איטלקי. נוהג לעיתים למכור גלידה ליד המסעדה.
*יוני (ג'וני) לוצאטו (הפעלה ודיבוב: יוסף סוויד) – הנער המתבגר של המשפחה, רוצה שיקראו לו ג'וני. מנגן בגיטרה.
*עמליה לוצאטו (הפעלה ודיבוב: גוני פז) – הילדה הצעירה בת ה-8, שהיא הלב של בית הקפה, עוזרת לסופיה, אמא שלה, ומתיידדת עם כולם.

== פרסים ומועמדויות ==
{| class="wikitable"
!שנה
!פרס
!קטגוריה
!מועמדות
!תוצאה
|-
!2021
!פרסי הטלוויזיה לילדים ולנוער
|תוכנית לגיל הרך
|קפה עמליה – עונה 2
|
|}

== קישורים חיצוניים ==

* [https://www.kankids.org.il/program/?catId=1587 קפה עמליה], באתר כאן חינוכית
* 
== הערות שוליים ==

קטגוריה:סדרות טלוויזיה ישראליות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן חינוכית: תוכניות וסדרות
קטגוריה:סדרות טלוויזיה ישראליות בכיכובן של בובות
קטגוריה:זוכי תחרות פרסי הטלוויזיה לילדים ולנוער: תוכניות וסדרות